<!DOCTYPE html>
<html lang="zh-cn">

<head>
    <meta charset="utf-8" />
    <meta http-equiv="X-UA-Compatible" content="IE=edge,chrome=1" />
    <meta name="viewport" content="width=device-width, initial-scale=1" />
    <meta name="keywords" content="易经" />
    <title>易经</title>
    <link rel="shortcut icon" href="favicon.ico">
    <link rel="stylesheet" href="lfsx.css" />
</head>

<body>
    <div class="main animated">
        <div class="nav_container animated fadeInDown">
            <div class="site_nav" id="site_nav">
                <ul>
                    <li>
                        <a href="lfsx.html">了凡四训</a>
                    </li>
                    <li>
                        <a href="lfsxbhw.html">了凡四训白话文</a>
                    </li>
                    <li>
                        <a href="tsgyp.html">太上感应篇</a>
                    </li>
                    <li>
                        <a href="tsgypbhw.html">太上感应篇白话文</a>
                    </li>
                    <li>
                        <a href="skbj.html">寿康宝鉴</a>
                    </li>
                    <li>
                        <a href="asqs.html">安士全书</a>
                    </li>
                    <li>
                        <a href="yj.html">易经</a>
                    </li>
                    <li>
                        <a href="szqjmh.html">四种清净明诲</a>
                    </li>
                </ul>
            </div>
        </div>
        <div class="content">
            <div class="post_page">
                <div class="post animated fadeInDown">
                    <div class="post_title post_detail_title">
                        <h2><a href='yj.html'>易经</a></h2>
                    </div>
                    <div class="post_content markdown">
                        <p>《易经》<br />
                            目录<br />
                            《乾卦》第一<br />
                            《坤卦》第二<br />
                            《屯卦》第三<br />
                            《蒙卦》第四<br />
                            《需卦》第五<br />
                            《讼卦》第六<br />
                            《师卦》第七<br />
                            《比卦》第八<br />
                            《小畜卦》第九<br />
                            《履卦》第十<br />
                            《泰卦》第十一<br />
                            《否卦》第十二<br />
                            《同人卦》第十三<br />
                            《大有卦》第十四<br />
                            《谦卦》第十五<br />
                            《豫卦》第十六<br />
                            《随卦》第十七<br />
                            《蛊卦》第十八<br />
                            《临卦》第十九<br />
                            《观卦》第二十<br />
                            《噬嗑卦》第二十一<br />
                            《贲卦》第二十二<br />
                            《剥卦》第二十三<br />
                            《复卦》第二十四<br />
                            《无妄卦》第二十五<br />
                            《大畜卦》第二十六<br />
                            《颐卦》第二十七<br />
                            《大过卦》第二十八<br />
                            《坎卦》第二十九<br />
                            《离卦》第三十<br />
                            《咸卦》第三十一<br />
                            《恒卦》第三十二<br />
                            《遯卦》第三十三<br />
                            《大壮卦》第三十四<br />
                            《晋卦》第三十五<br />
                            《明夷卦》第三十六<br />
                            《家人卦》第三十七<br />
                            《睽卦》第三十八<br />
                            《蹇卦》第三十九<br />
                            《解卦》第四十<br />
                            《损卦》第四十一<br />
                            《益卦》第四十二<br />
                            《夬卦》第四十三<br />
                            《姤卦》第四十四<br />
                            《萃卦》第四十五<br />
                            《升卦》第四十六<br />
                            《困卦》第四十七<br />
                            《井卦》第四十八<br />
                            《革卦》第四十九<br />
                            《鼎卦》第五十<br />
                            《震卦》第五十一<br />
                            《艮卦》第五十二<br />
                            《渐卦》第五十三<br />
                            《归妹卦》第五十四<br />
                            《丰卦》第五十五<br />
                            《旅卦》第五十六<br />
                            《巽卦》第五十七<br />
                            《兑卦》第五十八<br />
                            《涣卦》第五十九<br />
                            《节卦》第六十<br />
                            《中孚卦》第六十一<br />
                            《小过卦》第六十二<br />
                            《既济卦》第六十三<br />
                            《未济卦》第六十四<br />
                            六十四卦卦爻图表：<br />
                            《易 经》全文<br />
                            第一卦 乾为天<br />
                            乾：元，亨，利，贞。<br />
                            初九：潜龙，勿用。<br />
                            九二：见龙再田，利见大人。<br />
                            九三：君子终日乾乾，夕惕若，厉无咎。<br />
                            九四：或跃在渊，无咎。九五：飞龙在天，利见大人。<br />
                            上九：亢龙有悔。用九：见群龙 无首，吉。<br />
                            彖曰：大哉乾元，万物资始，乃统天。云行雨施，品物流形。大明始终，六位时成，时乘六龙以御天。乾道变化，各正性命，保合大和，乃利贞。首出庶物，万国咸宁。<br />
                            象曰：天行健，君子以自强不息。潜龙勿用，阳在下也。见龙再田，德施普也。终日乾乾，反复道也。或跃在渊，进无咎也。飞龙在天，大人造也。亢龙有悔，盈不可久也。用
                            九，天德不可为首也。<br />
                            文言曰：「元者，善之长也，亨者，嘉之会也，利者，义之和也，贞者，事之干也。君子体仁，足以长人；嘉会，足以合礼；利物，足以和义；贞固，足以干事。君子行此四者，
                            故曰：乾：元亨利贞。」<br />
                            初九曰：「潜龙勿用。」何谓也？<br />
                            子曰：「龙德而隐者也。不易乎世，不成乎名；遯世而无闷，不见是而无闷；乐则行之，忧则违之；确乎其不可拔，乾龙也。」<br />
                            九二曰：「见龙在田，利见大人。」何谓也？<br />
                            子曰：「龙德而正中者也。庸言之信，庸行之谨，闲邪存其诚，善世而不伐，德博而化。易曰：「见龙在田，利见大人。」君德 也。」<br />
                            九三曰：「君子终日乾乾，夕惕若，厉无咎。」何谓也？<br />
                            子曰：「君子进德修业，忠信，所以进德也。修辞立其诚，所以居业也。知至至之，可与几也。知终终之，可与存义
                            也。是故，居上位而不骄，在下位而不忧。故乾乾，因其时而惕，虽危而无咎矣。」<br />
                            九四：「或跃在渊，无咎。」何谓也？<br />
                            子曰：「上下无常，非为邪也。进退无恒，非离群也。君子进德修业，欲及时也，故无咎。」<br />
                            九五曰：「飞龙在天，利见大人。」何谓也？<br />
                            子曰：「同声相应，同气相求；水流湿，火就燥；云从龙，风从虎。圣人作，而万物覩，本乎天者亲上，本乎地者亲下，则各从其 类也。<br />
                            上九曰：「亢龙有悔。」何谓也？<br />
                            子曰：「贵而无位，高而无民，贤人在下而无辅，是以动而有悔也。」<br />
                            乾龙勿用，下也。见龙在田，时舍也。终日乾乾，行事也。或跃在渊，自试也。飞龙在天，上治也。亢龙有悔，穷之灾也。乾元用九，天下治也。<br />
                            乾龙勿用，阳气潜藏。见龙在田，天下文明。终日乾乾，与时偕行。或跃在渊，乾道乃革。飞龙在天，乃位乎天德。亢龙有悔，与时偕极。乾元用九，乃见天则。<br />
                            乾元者，始而亨者也。利贞者，性情也。乾始能以美利利天下，不言所利。大矣哉！大哉乾乎？刚健中正，纯粹精也。六爻发挥，旁通情也。时乘六龙，以御天也。云行雨施，天 下平也。<br />
                            君子以成德为行，日可见之行也。潜之为言也，隐而未见，行而未成，是以君子弗用也。<br />
                            君子学以聚之，问以辩之，宽以居之，仁以行之。易曰：「见龙在田，利见大人。」君德也。<br />
                            九三，重刚而不中，上不在天，下不在田。故乾乾，因其时而惕，虽危无咎矣。<br />
                            九四，重刚而不中，上不在天，下不在田，中不在人，故或之。或之者，疑之也，故无咎。<br />
                            夫大人者，与天地合其德，与日月合其明，与四时合其序，与鬼神合其吉凶。先天下而天弗违，后天而奉天时。天且弗违，而况於人乎？况於鬼神乎？<br />
                            亢之为言也，知进而不知退，知存而不知亡，知得而不知丧。其唯圣人乎？知进退存亡，而不失其正者，其为圣人乎？<br />
                            第二卦 坤 坤为地 坤上坤下<br />
                            坤：元，亨，利牝马之贞。君子有攸往，先迷后得主，利西南得朋，东北丧朋。安贞，吉。<br />
                            彖曰：至哉坤元，万物资生，乃顺承天。坤厚载物，德合无疆。含弘光大，品物咸亨。<br />
                            牝马地类，行地无疆，柔顺利贞。君子攸行，先迷失道，后顺得常。西南得朋，乃与类行；东北丧朋，乃终有庆。安贞之吉，应地无疆。<br />
                            象曰：地势坤，君子以厚德载物。<br />
                            初六：履霜，坚冰至。象曰：履霜坚冰，阴始凝也。驯致其道，至坚冰也。<br />
                            六二：直，方，大，不习无不利。象曰：六二之动，直以方也。不习无不利，地道光也。<br />
                            六三：含章可贞。或从王事，无成有终。象曰：含章可贞；以时发也。或从王事，知光大也。<br />
                            六四：括囊；无咎，无誉。象曰：括囊无咎，慎不害也。<br />
                            六五：黄裳，元吉。象曰：黄裳元吉，文在中也。<br />
                            上六：战龙於野，其血玄黄。象曰：战龙於野，其道穷也。<br />
                            用六：利永贞。象曰：用六永贞，以大终也。<br />
                            文言曰：坤至柔，而动也刚，至静而德方，后得主而有常，含万物而化光。坤其道顺乎？承天而时行。<br />
                            积善之家，必有馀庆；积不善之家，必有馀殃。臣弑其君，子弑其父，非一朝一夕之故，其所由来者渐矣，由辩之不早辩也。易曰：「履霜坚冰至。」盖言顺也。<br />
                            直其正也，方其义也。君子敬以直内，义以方外，敬义立，而德不孤。「直，方，大，不习无不利」；则不疑其所行也。<br />
                            阴虽有美，含之；以从王事，弗敢成也。地道也，妻道也，臣道也。地道无成，而代有终也。<br />
                            天地变化，草木蕃；天地闭，贤人隐。易曰：「括囊；无咎，无誉。」盖言谨也。<br />
                            君子黄中通理，正位居体，美在其中，而畅於四支，发於事业，美之至也。<br />
                            阴疑於阳，必战。为其嫌於无阳也，故称龙焉。犹未离其类也，故称血焉。夫玄黄者，天地之杂也，天玄而地黄。<br />
                            第三卦 屯 水雷屯 坎上震下<br />
                            屯：元，亨，利，贞，勿用，有攸往，利建侯。<br />
                            彖曰：屯，刚柔始交而难生，动乎险中，大亨贞。雷雨之动满盈，天造草昧，宜建侯而不宁。<br />
                            象曰：云，雷，屯；君子以经纶。<br />
                            初九：磐桓；利居贞，利建侯。象曰：虽磐桓，志 行正也。以贵下贱，大得民也。<br />
                            六二：屯如(辶颤)如，乘马班如。匪寇婚媾，女子贞不字，十年乃字。象曰：六二之难，乘 刚也。十年乃字，反常也。<br />
                            六三：既鹿无虞，惟入于林中，君子几不如舍，往吝。象曰：既鹿无虞，以纵禽也。君子舍之，往吝穷也。<br />
                            六四：乘马班如，求婚媾，无不利。象曰：求而往，明也。<br />
                            九五：屯其膏，小贞吉，大贞凶。象曰：屯其膏，施未光也。<br />
                            上六：乘马班如，泣血涟如。象曰：泣血涟如，何可长也。<br />
                            第四卦 蒙 山水蒙 艮上坎下<br />
                            蒙：亨。匪我求童蒙，童蒙求我。初噬告，再三渎，渎则不告。利贞。<br />
                            彖曰：蒙，山下有险，险而止，蒙。蒙亨，以亨行时中也。匪我求童蒙，童蒙求我，志应也。初噬告，以刚中也。再三渎，渎则不告，渎蒙也。蒙以养正，圣功也。<br />
                            象曰：山下出 泉，蒙；君子以果行育德。<br />
                            初六：发蒙，利用刑人，用说桎梏，以往吝。象曰：利用刑人，以正法也。<br />
                            九二：包蒙吉；纳妇吉；子克家。象曰：子克家，刚柔接也。<br />
                            六三：勿用娶女；见金夫，不有躬，无攸利。象曰：勿用娶女，行不顺也。<br />
                            六四：困蒙，吝。象曰：困蒙之吝，独远实也。<br />
                            六五：童蒙，吉。象曰：童蒙之吉，顺以巽也。<br />
                            上九：击蒙；不利为寇，利御寇。象曰：利用御寇，上下顺也。<br />
                            第五卦 需 水天需 坎上乾下<br />
                            需：有孚，光亨，贞吉。利涉大川。<br />
                            彖曰：需，须也；险在前也。刚健而不陷，其义不困穷矣。需有孚，光亨，贞吉。位乎天位，以正中也。利涉大川，往有功也。<br />
                            象曰：云上於天，需；君子以饮食宴乐。<br />
                            初九：需 于郊。利用恒，无咎。象曰：需于郊，不犯难行也。利用恒，无咎；未失常也。<br />
                            九二：需于沙。小有言，终吉。象曰：需于沙，衍在中也。虽小有言，以终吉也。<br />
                            九三：需于泥，致寇至。象曰：需于泥，灾在外也。自我致寇，敬慎不败也。<br />
                            六四：需于血，出自穴。象曰：需于血，顺以听也。<br />
                            九五：需于酒食，贞吉。象曰：酒食贞吉，以中正也。<br />
                            上六：入于穴，有不速之客三人 来，敬之终吉。象曰：不速之客来，敬之终吉。虽不当位，未大失也。<br />
                            第六卦 讼 天水讼 乾上坎下<br />
                            讼：有孚，窒。惕中吉。终凶。利见大人，不利涉大川。<br />
                            彖曰：讼，上刚下险，险而健讼。讼有孚窒，惕中吉，刚来而得中也。终凶；讼不可成也。利见大人；尚中正也。不利涉大川；入于渊也。<br />
                            象曰：天与水违行，讼；君子以作事谋始。<br />
                            初六：不永所事，小有言，终吉。象曰：不 永所事，讼不可长也。虽有小言，其辩明也。<br />
                            九二：不克讼，归而逋，其邑人三百户，无眚。象曰：不克讼，归而逋也。自下讼上，患至掇也。<br />
                            六三：食旧德，贞厉，终吉，或从王事，无成。象曰：食旧德，从上吉也。<br />
                            九四：不克讼，复自命，渝安贞，吉。象曰：复即命，渝安贞；不失也。<br />
                            九五：讼元吉。象曰：讼元吉，以中正也。<br />
                            上九：或锡之鞶带，终朝三褫之。象曰：以讼受服，亦不足敬也。<br />
                            第七卦 师 地水师 坤上坎下<br />
                            师：贞，丈人，吉无咎。<br />
                            彖曰：师，众也，贞正也，能以众正，可以王矣。刚中而应，行险而顺，以此毒天下，而民从之，吉又何咎矣。<br />
                            象曰：地中有水，师；君子以容民畜众。<br />
                            初六：师出以律，否臧凶。象曰：师出以律， 失律凶也。<br />
                            九二：在师中，吉无咎，王三锡命。象曰：在师中吉，承天宠也。王三锡命，怀万邦也。<br />
                            六三：师或舆尸，凶。象曰：师或舆尸，大无功也。<br />
                            六四：师左次，无咎。象曰：左次无咎，未失常也。<br />
                            六五：田有禽，利执言，无咎。长子帅师，弟子舆尸，贞凶。象曰：长子帅师，以中行也。弟子舆师，使不当也。<br />
                            上六：大君有命，开国承家，小人勿用。象曰：大君有命，以正功也。小人勿用，必乱邦也。<br />
                            第八卦 比 水地比 坎上坤下<br />
                            比：吉。原筮元永贞，无咎。不宁方来，后夫凶。<br />
                            彖曰：比，吉也，比，辅也，下顺从也。原筮元永贞，无咎，以刚中也。不宁方来，上下应也。后夫凶，其道穷也。<br />
                            象曰：地上有水，比；先王以建万国，亲诸侯。<br />
                            初六：有孚比之，无咎。有孚盈缶，终 来有他，吉。象曰：比之初六，有他吉也。<br />
                            六二：比自内，贞吉。象曰：比之自内，不自失也。<br />
                            六三：比之匪人。象曰：比之匪人，不亦伤乎！<br />
                            六四：外比之，贞吉。象曰：外比於贤，以从上也。<br />
                            九五：显比，王用三驱，失前禽。邑人不诫，吉。象曰：显比之吉，位正中也。舍逆取顺，失前禽也。邑人不诫，上使中也。<br />
                            上六：比之无首，凶。象曰：比之无首，无所终也。<br />
                            第九卦 小畜 风天小畜 巽上乾下<br />
                            小畜：亨。密云不雨，自我西郊。<br />
                            彖曰：小畜；柔得位，而上下应之，曰小畜。健而巽，刚中而志行，乃亨。密云不雨，尚往也。自我西郊，施未行也。<br />
                            象曰：风行天上，小畜；君子以懿文德。<br />
                            初九：复自道，何其咎，吉。象曰：复自道， 其义吉也。<br />
                            九二：牵复，吉。象曰：牵复在中，亦不自失也。<br />
                            九三：舆说辐，夫妻反目。象曰：夫 妻反目，不能正室也。<br />
                            六四：有孚，血去惕出，无咎。象曰：有孚惕出，上合志也。<br />
                            九五：有孚挛如，富以其邻。象曰：有孚挛如，不独富也。<br />
                            上九：既雨既处，尚德载，妇贞厉。月几望，君子征凶。象曰：既雨既处，德积载也。君子征凶，有所疑也。<br />
                            第十卦 履 天泽履 乾上兑下<br />
                            履：履虎尾，不咥人，亨。<br />
                            彖曰：履，柔履刚也。说而应乎乾，是以履虎尾，不咥人，亨。刚中正，履帝位而不疚，光明也。<br />
                            象曰：上天下泽，履；君子以辨上下，安民志。<br />
                            初九：素履，往无咎。象曰：素履之 往，独行愿也。<br />
                            九二：履道坦坦，幽人贞吉。象曰：幽人贞吉，中不自乱也。<br />
                            六三：眇能视，跛能履，履虎尾，咥人，凶。武人为于大君。象曰：眇能视；不足以有明也。跛能履；不足以与行也。咥人之凶；位不当也。武人为于大君；志刚也。<br />
                            九四：履虎尾，愬愬终吉。象曰：愬愬终吉，志行也。<br />
                            九五：夬履，贞厉。象曰：夬履贞厉，位正当也。<br />
                            上九：视履考祥，其旋元吉。象曰：元吉在上，大有庆也。<br />
                            第十一卦 泰 天地泰 坤上乾下<br />
                            泰：小往大来，吉亨。<br />
                            彖曰：泰，小往大来，吉亨。则是天地交，而万物通也；上下交，而其志同也。内阳而外阴，内健而外顺，内君子而外小人，君子道长，小人道消也。<br />
                            象曰：天地交泰，后以财（裁）成天地之道，辅相天地之宜，以左右民。<br />
                            初九：拔茅 茹，以其夤，征吉。象曰：拔茅征吉，志在外也。<br />
                            九二：包荒，用冯河，不遐遗，朋亡，得尚于中行。象曰：包荒，得尚于中行，以光大也。<br />
                            九三：无平不陂，无往不复，艰贞无咎。勿恤其孚，于食有福。象曰：无往不复，天地际也。<br />
                            六四：翩翩不富，以其邻，不戒以孚。象曰：翩翩不富，皆失实也。不戒以孚，中心愿也。<br />
                            六五：帝乙归妹，以祉元吉。象曰：以祉元吉，中以行愿也。<br />
                            上六：城复于隍，勿用师。自邑告命，贞吝。象曰：城复于隍，其命乱也。<br />
                            第十二卦 否 地天否 乾上坤下<br />
                            否：否之匪人，不利君子贞，大往小来。<br />
                            彖曰：否之匪人，不利君子贞。大往小来，则是天地不交，而万物不通也；上下不交，而天下无邦也。内阴而外阳，内柔而外刚，内小人而外君子。小人道长，君子道消也。<br />
                            象曰：天地不交，否；君子以俭德辟难，不可荣以禄。<br />
                            初六：拔茅茹，以其夤，贞吉 亨。象曰：拔茅贞吉，志在君也。<br />
                            六二：包承。小人吉，大人否亨。象曰：大人否亨，不乱群也。<br />
                            六三：包羞。象曰：包羞，位不当也。<br />
                            九四：有命无咎，畴离祉。象曰：有命无咎，志行也。<br />
                            九五：休否，大人吉。其亡其亡，系于苞桑。象曰：大人之吉，位正当也。<br />
                            上九：倾否，先否后喜。象曰：否终则倾，何可长也。<br />
                            第十三卦 同人 天火同人 乾上离下<br />
                            同人：同人于野，亨。利涉大川，利君子贞。<br />
                            彖曰：同人，柔得位得中，而应乎乾，曰同人。同人曰，同人于野，亨。利涉大川，乾行也。文明以健，中正而应，君子正也。唯君子为能通天下之志。<br />
                            象曰：天与火，同人；君子以类族辨物。<br />
                            初九：同人于门，无咎。象曰：出门同人，又 谁咎也。<br />
                            六二：同人于宗，吝。象曰：同人于宗，吝道也。<br />
                            九三：伏戎于莽，升其高陵，三岁不兴。象曰：伏戎于莽，敌刚也。三岁不兴，安行也。<br />
                            九四：乘其墉，弗克攻，吉。象曰：乘其墉，义弗克也，其吉，则困而反则也。<br />
                            九五：同人，先号啕而后笑。大师克相遇。象曰：同人之先，以中直也。大师相遇，言相克也。<br />
                            上九：同人于郊，无悔。象曰：同人于郊，志未得也。<br />
                            ￼<br />
                            第十四卦 大有 火天大有 离上乾下<br />
                            大有：元亨。 彖曰：大有，柔得尊位，大中而上下应之，曰大有。其德刚健而文明，应乎天而时行，是以元亨。<br />
                            象曰：火在天上，大有；君子以竭恶扬善，顺天休命。<br />
                            初九：无交害，匪咎，艰则无 咎。象曰：大有初九，无交害也。<br />
                            九二：大车以载，有攸往，无咎。象曰：大车以载，积中不败也。<br />
                            九三：公用亨于天子，小人弗克。象曰：公用亨于天子，小人害也。九四：匪其彭，无咎。象曰：匪其彭，无咎；明辨晰也。<br />
                            六五：厥孚交如，威如；吉。象曰：厥孚交如，信以发志也。威如之吉，易而无备也。<br />
                            上九：自天佑之，吉无不利。象曰：大有上吉，自天佑也。<br />
                            第十五卦 谦 地山谦 坤上艮下<br />
                            谦：亨，君子有终。<br />
                            彖曰：谦，亨，天道下济而光明，地道卑而上行。天道亏盈而益谦，地道变盈而流谦，鬼神害盈而福谦，人道恶盈而好谦。谦尊而光，卑而不可逾，君子之终也。<br />
                            象曰：地中有山，谦；君子以裒多益寡，称物平施。<br />
                            初六：谦谦君子，用涉大川，吉。 象曰：谦谦君子，卑以自牧也。<br />
                            六二：鸣谦，贞吉。象曰：鸣谦贞吉，中心得也。<br />
                            九三：劳谦君子，有终吉。象曰：劳谦君子，万民服也。<br />
                            六四：无不利，(扌为)谦。象曰：无不利，(扌为)谦；不违则也。<br />
                            六五：不富，以其邻，利用侵伐，无不利。象曰：利用侵伐，征不服也。<br />
                            上六：鸣谦，利用行师，征邑国。象曰：鸣谦，志未得也。可用行师，征邑国也。<br />
                            第十六卦豫 雷地豫 震上坤下<br />
                            豫：利建侯行师。<br />
                            彖曰：豫，刚应而志行，顺以动，豫。豫，顺以动，故天地如之，而况建侯行师乎？天地以顺动，故日月不过，而四时不忒；圣人以顺动，则刑罚清而民服。豫之时义大矣哉！<br />
                            象曰：雷出地奋，豫。先王以作乐崇德，殷荐之上帝，以配祖考。<br />
                            初六：鸣豫，凶。象 曰：初六鸣豫，志穷凶也。<br />
                            六二：介于石，不终日，贞吉。象曰：不终日，贞吉；以中正也。<br />
                            六三：盱豫，悔。迟有悔。象曰：盱豫有悔，位不当也。<br />
                            九四：由豫，大有得。勿疑。朋盍簪。象曰：由豫，大有得；志大行也。<br />
                            六五：贞疾，恒不死。象曰：六五贞疾，乘刚也。恒不死，中未亡也。<br />
                            上六：冥豫，成有渝，无咎。象曰：冥豫在上，何可长也。<br />
                            第十七卦 随 泽雷随 兑上震下<br />
                            随：元亨利贞，无咎。<br />
                            彖曰：随，刚来而下柔，动而说，随。大亨贞，无咎，而天下随时，随之时义大矣哉！<br />
                            象曰：泽中有雷，随；君子以晦入宴息。<br />
                            初九：官有渝，贞吉。出门交有功。象曰： 官有渝，从正吉也。出门交有功，不失也。<br />
                            六二：系小子，失丈夫。象曰：系小子，弗兼与也。<br />
                            六三：系丈夫，失小子。随有求得，利居贞。象曰：系丈夫，志舍下也。<br />
                            九四：随有获，贞凶。有孚在道，以明，何咎。象曰：随有获，其义凶也。有孚在道，明功也。<br />
                            九五：孚于嘉，吉。象曰：孚于嘉，吉；位正中也。<br />
                            上六：拘系之，乃从维之。王用亨于西山。象曰：拘系之，上穷也。<br />
                            第十八卦 蛊 山风蛊 艮上巽下<br />
                            蛊：元亨，利涉大川。先甲三日，后甲三日。<br />
                            彖曰：蛊，刚上而柔下，巽而止，蛊。蛊，元亨，而天下治也。利涉大川，往有事也。先甲三日，后甲三日，终则有始，天行也。<br />
                            象曰：山下有风，蛊；君子以振民育德。<br />
                            初六：干父之蛊，有子，考无咎，厉终吉。象 曰：干父之蛊，意承考也。<br />
                            九二：干母之蛊，不可贞。象曰：干母之蛊，得中道也。<br />
                            九三：干父小有晦，无大咎。象曰：干父之蛊，终无咎也。<br />
                            六四：裕父之蛊，往见吝。象曰：裕父之蛊，往未得也。<br />
                            六五：干父之蛊，用誉。象曰：干父之蛊；承以德也。<br />
                            上九：不事王侯，高尚其事。象曰：不事王侯，志可则也。<br />
                            第十九卦 临 地泽临 坤上兑下<br />
                            临：元，亨，利，贞。至于八月有凶。<br />
                            彖曰：临，刚浸而长。说而顺，刚中而应，大亨以正，天之道也。至于八月有凶，消不久也。<br />
                            象曰：泽上有地，临；君子以教思无穷，容保民无疆。<br />
                            初九：咸临，贞吉。象曰：咸临 贞吉，志行正也。<br />
                            九二：咸临，吉无不利。象曰：咸临，吉无不利；未顺命也。<br />
                            六三：甘临，无攸利。既忧之，无咎。象曰：甘临，位不当也。既忧之，咎不长也。<br />
                            六四：至临，无咎。象曰：至临无咎，位当也。<br />
                            六五：知临，大君之宜，吉。象曰：大君之宜，行中之谓也。<br />
                            上六：敦临，吉无咎。象曰：敦临之吉，志在内也。<br />
                            第二十卦 观 风地观 巽上坤下<br />
                            观：盥而不荐，有孚顒若。<br />
                            彖曰：大观在上，顺而巽，中正以观天下。观，盥而不荐，有孚颙若，下观而化也。观天之神道，而四时不忒，圣人以神道设教，而天下服矣。<br />
                            象曰：风行地上，观；先王以省方，观民设教。<br />
                            初六：童观，小人无咎，君子吝。象 曰：初六童观，小人道也。<br />
                            六二：窥观，利女贞。象曰：窥观女贞，亦可丑也。<br />
                            六三：观我生，进退。象曰：观我生，进退；未失道也。<br />
                            六四：观国之光，利用宾于王。象曰：观国之光，尚宾也。<br />
                            九五：观我生，君子无咎。象曰：观我生，观民也。<br />
                            上九：观其生，君子无咎。象曰：观其生，志未平也。<br />
                            第二十一卦 噬嗑 火雷噬嗑 离上震下<br />
                            噬嗑：亨。利用狱。<br />
                            彖曰：颐中有物，曰噬嗑，噬嗑而亨。刚柔分，动而明，雷电合而章。柔得中而上行，虽不当位，利用狱也。<br />
                            象曰：雷电噬嗑；先王以明罚敕法。<br />
                            初九：履校灭趾，无咎。象曰：履校灭趾，不行 也。<br />
                            六二：噬肤灭鼻，无咎。象曰：噬肤灭鼻，乘刚也。<br />
                            六三：噬腊肉，遇毒；小吝，无咎。象曰：遇毒，位不当也。<br />
                            九四：噬乾胏，得金矢，利艰贞，吉。象曰：利艰贞吉，未光也。六五：噬乾肉，得黄金，贞厉，无咎。象曰：贞厉无咎，得当也。<br />
                            上九：何校灭耳，凶。象曰：何校灭耳，聪不明也。<br />
                            第二十二卦 贲 山火贲 艮上离下<br />
                            贲：亨。小利有所往。<br />
                            彖曰：贲，亨；柔来而文刚，故亨。分刚上而文柔，故小利有攸往。天文也；文明以止，人文也。观乎天文，以察时变；观乎人文，以化成天下。<br />
                            象曰：山下有火，贲；君子以明庶政，无敢折狱。<br />
                            初九：贲其趾，舍车而徒。象曰：舍 车而徒，义弗乘也。<br />
                            六二：贲其须。象曰：贲其须，与上兴也。<br />
                            九三：贲如濡如，永贞吉。象曰：永贞之吉，终莫之陵也。<br />
                            六四：贲如皤如，白马翰如，匪寇婚媾。象曰：六四，当位疑也。匪寇婚媾，终无尤也。<br />
                            六五：贲于丘园，束帛戋戋，吝，终吉。象曰：六五之吉，有喜也。<br />
                            上九：白贲，无咎。象曰：白贲无咎，上得志也。<br />
                            第二十三卦 剥 山地剥 艮上坤下<br />
                            剥：不利有攸往。<br />
                            彖曰：剥，剥也，柔变刚也。不利有攸往，小人长也。顺而止之，观象也。君子尚消息盈虚，天行也。<br />
                            象曰：山附地上，剥；上以厚下，安宅。<br />
                            初六：剥(爿木)以足，蔑贞凶。象曰：剥(爿木)以足，以灭下也。<br />
                            六二：剥(爿木)以辨，蔑贞凶。象曰：剥(爿木)以辨，未有与也。<br />
                            六三：剥之，无咎。象曰：剥之无咎，失上下也。<br />
                            六四：剥(爿木)以肤，凶。象曰：剥(爿木)以肤，切近灾也。<br />
                            六五：贯鱼，以宫人宠，无不利。象曰：以宫人宠，终无尤也。<br />
                            上九：硕果不食，君子得舆，小人剥庐。象曰：君子得舆，民所载也。小人剥庐，终不可用也。<br />
                            第二十四卦 复 地雷复 坤上震下<br />
                            复：亨。出入无疾，朋来无咎。反复其道，七日来复，利有攸往。<br />
                            彖曰：复亨；刚反，动而以顺行，是以出入无疾，朋来无咎。反复其道，七日来复，天行也。利有攸往，刚长也。复其见天地之心乎？<br />
                            象曰：雷在地中，复；先王以至日闭关，商旅不行，后不省方。<br />
                            初九：不复远，无只 悔，元吉。象曰：不远之复，以修身也。<br />
                            六二：休复，吉。象曰：休复之吉，以下仁也。<br />
                            六三：频复，厉无咎。象曰：频复之厉，义无咎也。<br />
                            六四：中行独复。象曰：中行独复，以从道也。<br />
                            六五：敦复，无悔。象曰：敦复无悔，中以自考也。<br />
                            上六：迷复，凶，有灾眚。用行师，终有大败，以其国君，凶；至于十年，不克征。象曰：迷复之凶，反君道也。<br />
                            第二十五卦 无妄 天雷无妄 乾上震下<br />
                            无妄：元，亨，利，贞。其匪正有眚，不利有攸往。<br />
                            彖曰：无妄，刚自外来，而为主於内。动而健，刚中而应，大亨以正，天之命也。其匪正有眚，不利有攸往。无妄之往，何之矣？天命不佑，行矣哉？<br />
                            象曰：天下雷行，物与无妄；先王以茂对时，育万物。<br />
                            初九：无妄，往吉。象曰：无妄 之往，得志也。<br />
                            六二：不耕获，不菑畲，则利有攸往。象曰：不耕获，未富也。<br />
                            六三：无妄之灾，或系之牛，行人之得，邑人之灾。象曰：行人得牛，邑人灾也。<br />
                            九四：可贞，无咎。象曰：可贞无咎，固有之也。 九五：无妄之疾，勿药有喜。象曰：无妄之药，不可试也。<br />
                            上九：无妄，行有眚，无攸利。象曰：无妄之行，穷之灾也。<br />
                            第二十六卦 大畜 山天大畜 艮上乾下<br />
                            大畜：利贞，不家食吉，利涉大川。<br />
                            彖曰：大畜，刚健笃实辉光，日新其德，刚上而尚贤。能止健，大正也。不家食吉，养贤也。利涉大川，应乎天也。<br />
                            象曰：天在山中，大畜；君子以多识前言往行，以畜其德。<br />
                            初九：有厉利已。象曰：有 厉利已，不犯灾也。<br />
                            九二：舆说辐。象曰：舆说辐，中无尤也。<br />
                            九三：良马逐，利艰贞。曰闲舆卫，利有攸往。象曰：利有攸往，上合志也。<br />
                            六四：童豕之牿，元吉。象曰：六四元吉，有喜也。<br />
                            六五：豶豕之牙，吉。象曰：六五之吉，有庆也。<br />
                            上九：何天之衢，亨。象曰：何天之衢，道大行也。<br />
                            ￼<br />
                            第二十七卦 颐 山雷颐 艮上震下<br />
                            颐：贞吉。观颐，自求口实。<br />
                            彖曰：颐贞吉，养正则吉也。观颐，观其所养也；自求口实，观其自养也。天地养万物，圣人养贤，以及万民；颐之时义大矣哉！<br />
                            象曰：山下有雷，颐；君子以慎言语，节饮食。<br />
                            初九：舍尔灵龟，观我朵颐，凶。象 曰：观我朵颐，亦不足贵也。<br />
                            六二：颠颐，拂经，于丘颐，征凶。象曰：六二征凶，行失类也。<br />
                            六三：拂颐，贞凶，十年勿用，无攸利。象曰：十年勿用，道大悖也。<br />
                            六四：颠颐吉，虎视眈眈，其欲逐逐，无咎。象曰：颠颐之吉，上施光也。<br />
                            六五：拂经，居贞吉，不可涉大川。象曰：居贞之吉，顺以从上也。<br />
                            上九：由颐，厉吉，利涉大川。象曰：由颐厉吉，大有庆也。<br />
                            第二十八卦 大过 泽风大过 兑上巽下<br />
                            大过：栋桡，利有攸往，亨。<br />
                            彖曰：大过，大者过也。栋桡，本末弱也。刚过而中，巽而说行，利有攸往，乃亨。大过之时义大矣哉！<br />
                            象曰：泽灭木，大过；君子以独立不惧，（辶豚）世无闷。<br />
                            初六：藉用白茅，无咎。象曰：藉用白茅，柔在下也。<br />
                            九二：枯杨生稊，老夫得其女妻，无不利。象曰：老夫女妻，过以相与也。<br />
                            九三：栋桡，凶。象曰：栋桡之凶，不可以有辅也。<br />
                            九四：栋隆，吉；有它吝。象曰：栋隆之吉，不桡乎下也。<br />
                            九五：枯杨生华，老妇得士夫，无咎无誉。象曰：枯杨生华，何可久也。老妇士夫，亦可丑也。<br />
                            上六：过涉灭顶，凶，无咎。象曰：过涉之凶，不可咎也。<br />
                            第二十九卦 坎 坎为水 坎上坎下<br />
                            坎：习坎，有孚，维心亨，行有尚。<br />
                            彖曰：习坎，重险也。水流而不盈，行险而不失其信。维心亨，乃以刚中也。行有尚，往有功也。天险不可升也，地险山川丘陵也，王公设险以守其国，坎之时用大矣哉！<br />
                            象曰：水洊至，习坎；君子以常德行，习教事。<br />
                            初六：习坎，入于坎窞，凶。象曰：习坎入坎，失道凶也。<br />
                            九二：坎有险，求小得。象曰：求小得，未出中也。<br />
                            六三：来之坎坎，险且枕，入于坎窞，勿用。象曰：来之坎坎，终无功也。<br />
                            六四：樽酒簋贰，用缶，纳约自牖，终无咎。象曰：樽酒簋贰，刚柔际也。<br />
                            九五：坎不盈，只既平，无咎。象曰：坎不盈，中未大也。<br />
                            上六：用徽绎，置于丛棘，三岁不得，凶。象曰：上六失道，凶三岁也。<br />
                            第三十卦 离 离为火 离上离下<br />
                            离：利贞，亨。畜牝牛，吉。<br />
                            彖曰：离，丽也；日月丽乎天，百谷草木丽乎土，重明以丽乎正，乃化成天下。柔丽乎中正，故亨；是以畜牝牛吉也。<br />
                            象曰：明两作离，大人以继明照于四方。<br />
                            初九：履错然，敬之无咎。象曰：履错之敬， 以辟咎也。<br />
                            六二：黄离，元吉。象曰：黄离元吉，得中道也。<br />
                            九三：日昃之离，不鼓缶而歌，则大耋之嗟，凶。象曰：日昃之离，何可久也。<br />
                            九四：突如其来如，焚如，死如，弃如。象曰：突如其来如，无所容也。<br />
                            六五：出涕沱若，戚嗟若，吉。象曰：六五之吉，离王公也。<br />
                            上九：王用出征，有嘉折首，获其匪丑，无咎。象曰：王用出征，以正邦也。<br />
                            第三十一卦 咸 泽山咸 兑上艮下<br />
                            咸：亨，利贞，取女吉。<br />
                            彖曰：咸，感也。柔上而刚下，二气感应以相与，止而说，男下女，是以亨利贞，取女吉也。天地感而万物化生，圣人感人心而天下和平；观其所感，而天地万物之情可见矣！<br />
                            象曰：山上有泽，咸；君子以虚受人。<br />
                            初六：咸其拇。象曰：咸其拇，志在外也。<br />
                            六二：咸其腓，凶，居吉。象曰：虽凶，居吉，顺不害也。<br />
                            九三：咸其股，执其随，往吝。象曰：咸其股，亦不处也。志在随人，所执下也。<br />
                            九四：贞吉悔亡，憧憧往来，朋从尔思。象曰：贞吉悔亡，未感害也。憧憧往来，未光大也。<br />
                            九五：咸其脢，无悔。象曰：咸其脢，志末也。<br />
                            上六：咸其辅，颊，舌。象曰：咸其辅，颊，舌，滕口说也。<br />
                            第三十二卦 恒 雷风恒 震上巽下<br />
                            恒：亨，无咎，利贞，利有攸往。<br />
                            彖曰：恒，久也。刚上而柔下，雷风相与，巽而动，刚柔皆应，恒。恒亨无咎，利贞；久於其道也，天地之道，恒久而不已也。利有攸往，终则有始也。日月得天，而能久照，四
                            时变化，而能久成，圣人久於其道，而天下化成；观其所恒，而天地万物之情可见矣！<br />
                            象曰：雷风，恒；君子以立不易方。<br />
                            初六：浚恒，贞凶，无攸利。象曰：浚恒之凶，始 求深也。<br />
                            九二：悔亡。象曰：九二悔亡，能久中也。<br />
                            九三：不恒其德，或承之羞，贞吝。象曰：不恒其德，无所容也。<br />
                            九四：田无禽。象曰：久非其位，安得禽也。<br />
                            六五：恒其德，贞，妇人吉，夫子凶。象曰：妇人贞吉，从一而终也。夫子制义，从妇凶也。<br />
                            上六：振恒，凶。象曰：振恒在上，大无功也。<br />
                            第三十三卦 遁 天山遁 乾上艮下<br />
                            遁：亨，小利贞。 彖曰：遁亨，遁而亨也。刚当位而应，与时行也。小利贞，浸而长也。遁之时义大矣哉！<br />
                            象曰：天下有山，遁；君子以远小人，不恶而严。<br />
                            初六：遁尾，厉，勿用有攸往。象曰：遁尾之厉，不往何灾也。<br />
                            六二：执之用黄牛之革，莫之胜说。象曰：执用黄牛，固志也。<br />
                            九三：系遁，有疾厉，畜臣妾吉。象曰：系遁之厉，有疾惫也。畜臣妾吉，不可大事也。<br />
                            九四：好□君子吉，小人否。象曰：君子好遁，小人否也。<br />
                            九五：嘉遁，贞吉。象曰：嘉遁贞吉，以正志也。<br />
                            上九：肥遁，无不利。象曰：肥遁，无不利；无所疑也。<br />
                            第三十四卦 大壮 雷天大壮 震上乾下<br />
                            大壮：利贞。 彖曰：大壮，大者壮也。刚以动，故壮。大壮利贞；大者正也。正大而天地之情可见矣！<br />
                            象曰：雷在天上，大壮；君子以非礼勿履。<br />
                            初九：壮于趾，征凶，有孚。象曰：壮于 趾，其孚穷也。<br />
                            九二：贞吉。象曰：九二贞吉，以中也。<br />
                            九三：小人用壮，君子用罔，贞厉。羝羊触藩，羸其角。象曰：小人用壮，君子罔也。<br />
                            九四：贞吉悔亡，藩决不羸，壮于大舆之輹。象曰：藩决不羸，尚往也。<br />
                            六五：丧羊于易，无悔。象曰：丧羊于易，位不当也。<br />
                            上六：羝羊触藩，不能退，不能遂，无攸利，艰则吉。象曰：不能退，不能遂，不祥也。艰则吉，咎不长也。<br />
                            第三十五卦 晋 火地晋 离上坤下<br />
                            晋：康侯用锡马蕃庶，昼日三接。<br />
                            彖曰：晋，进也。明出地上，顺而丽乎大明，柔进而上行。是以康侯用锡马蕃庶，昼日三接也。<br />
                            象曰：明出地上，晋；君子以自昭明德。<br />
                            初六：晋如，摧如，贞吉。罔孚，裕无咎。象 曰：晋如，摧如；独行正也。裕无咎；未受命也。<br />
                            六二：晋如，愁如，贞吉。受兹介福，于其王母。象曰：受之介福，以中正也。<br />
                            六三：众允，悔亡。象曰：众允之，志上行也。<br />
                            九四：晋如硕鼠，贞厉。象曰：硕鼠贞厉，位不当也。<br />
                            六五：悔亡，失得勿恤，往吉无不利。象曰：失得勿恤，往有庆也。<br />
                            上九：晋其角，维用伐邑，厉吉无咎，贞吝。象曰：维用伐邑，道未光也。<br />
                            第三十六卦 明夷 地火明夷 坤上离下<br />
                            明夷：利艰贞。 彖曰：明入地中，明夷。内文明而外柔顺，以蒙大难，文王以之。利艰贞，晦其明也，内难而能正其志，箕子以之。<br />
                            象曰：明入地中，明夷；君子以莅众，用晦而明。<br />
                            初九：明夷于飞，垂其翼。君子于 行，三日不食，有攸往，主人有言。象曰：君子于行，义不食也。<br />
                            六二：明夷，夷于左股，用拯马壮，吉。象曰：六二之吉，顺以则也。<br />
                            九三：明夷于南狩，得其大首，不可疾贞。象曰：南狩之志，乃大得也。<br />
                            六四：入于左腹，获明夷之心，出于门庭。象曰：入于左腹，获心意也。<br />
                            六五：箕子之明夷，利贞。象曰：箕子之贞，明不可息也。<br />
                            上六：不明晦，初登于天，后入于地。象曰：初登于天，照四国也。后入于地，失则也。<br />
                            第三十七卦 家人 风火家人 巽上离下<br />
                            家人：利女贞。<br />
                            彖曰：家人，女正位乎内，男正位乎外，男女正，天地之大义也。家人有严君焉，父母之谓也。父父，子子，兄兄，弟弟，夫夫，妇妇，而家道正；正家而天下定矣。<br />
                            象曰：风自火出，家人；君子以言有物，而行有恒。<br />
                            初九：闲有家，悔亡。象曰：闲有家，志未变也。<br />
                            六二：无攸遂，在中馈，贞吉。象曰：六二之吉，顺以巽也。<br />
                            九三：家人嗃嗃，悔厉吉；妇子嘻嘻，终吝。象曰：家人嗃嗃，未失也；妇子嘻嘻，失家节也。<br />
                            六四：富家，大吉。象曰：富家大吉，顺在位也。<br />
                            九五：王假有家，勿恤吉。象曰：王假有家，交相爱也。<br />
                            上九：有孚威如，终吉。象曰：威如之吉，反身之谓也。<br />
                            第三十八卦 睽 火泽睽 离上兑下<br />
                            睽：小事吉。<br />
                            彖曰：睽，火动而上，泽动而下；二女同居，其志不同行；说而丽乎明，柔进而上行，得中而应乎刚；是以小事吉。天地睽，而其事同也；男女睽，而其志通也；万物睽，而其事
                            类也；睽之时用大矣哉！<br />
                            象曰：上火下泽，睽；君子以同而异。<br />
                            初九：悔亡，丧马勿逐，自复；见恶人无咎。象 曰：见恶人，以辟咎也。<br />
                            九二：遇主于巷，无咎。象曰：遇主于巷，未失道也。<br />
                            六三：见舆曳，其牛掣，其人天且劓，无初有终。象曰：见舆曳，位不当也。无初有终，遇刚也。<br />
                            九四：睽孤，遇元夫，交孚，厉无咎。象曰：交孚无咎，志行也。<br />
                            六五：悔亡，厥宗噬肤，往何咎。象曰：厥宗噬肤，往有庆也。<br />
                            上九：睽孤，见豕负涂，载鬼一车，先张之弧，后说之弧，匪寇婚媾，往遇雨则吉。象曰：遇雨之吉，群疑亡也。<br />
                            第三十九卦 蹇 水山蹇 坎上艮下<br />
                            蹇：利西南，不利东北；利见大人，贞吉。<br />
                            彖曰：蹇，难也，险在前也。见险而能止，知矣哉！蹇利西南，往得中也；不利东北，其道穷也。利见大人，往有功也。当位贞吉，以正邦也。蹇之时用大矣哉！<br />
                            象曰：山上有水，蹇；君子以反身修德。<br />
                            初六：往蹇，来誉。象曰：往蹇来誉，宜待也。<br />
                            六二：王臣蹇蹇，匪躬之故。象曰：王臣蹇蹇，终无尤也。<br />
                            九三：往蹇来反。象曰：往蹇来反，内喜之也。<br />
                            六四：往蹇来连。象曰：往蹇来连，当位实也。<br />
                            九五：大蹇朋来。象曰：大蹇朋来，以中节也。<br />
                            上六：往蹇来硕，吉；利见大人。象曰：往蹇来硕，志在内也。利见大人，以从贵也。<br />
                            ￼<br />
                            第四十卦 解 雷水解 震上坎下<br />
                            解：利西南，无所往，其来复吉。有攸往，夙吉。<br />
                            彖曰：解，险以动，动而免乎险，解。解利西南，往得众也。其来复吉，乃得中也。有攸往夙吉，往有功也。天地解，而雷雨作，雷雨作，而百果草木皆甲坼，解之时义大矣哉！<br />
                            象曰：雷雨作，解；君子以赦过宥罪。<br />
                            初六：无咎。象曰：刚柔之际，义无咎也。<br />
                            九二：田获三狐，得黄矢，贞吉。象曰：九二贞吉，得中道也。<br />
                            六三：负且乘，致寇至，贞吝。象曰：负且乘，亦可丑也，自我致戎，又谁咎也。<br />
                            九四：解而拇，朋至斯孚。象曰：解而拇，未当位也。<br />
                            六五：君子维有解，吉；有孚于小人。象曰：君子有解，小人退也。<br />
                            上六：公用射隼，于高墉之上，获之，无不利。象曰：公用射隼，以解悖也。<br />
                            第四十一卦 损 山泽损 艮上兑下<br />
                            损：有孚，元吉，无咎，可贞，利有攸往？曷之用，二簋可用享。<br />
                            彖曰：损，损下益上，其道上行。损而有孚，元吉，无咎，可贞，利有攸往。曷之用？二簋可用享；二簋应有时。损刚益柔有时，损益盈虚，与时偕行。<br />
                            象曰：山下有泽，损；君子以惩忿窒欲。<br />
                            初九：已事遄往，无咎，酌损之。象曰：已事 遄往，尚合志也。<br />
                            九二：利贞，征凶，弗损益之。象曰：九二利贞，中以为志也。<br />
                            六三：三人行，则损一人；一人行，则得其友。象曰：一人行，三则疑也。<br />
                            六四：损其疾，使遄有喜，无咎。象曰：损其疾，亦可喜也。<br />
                            六五：或益之，十朋之龟弗克违，元吉。象曰：六五元吉，自上佑也。<br />
                            上九：弗损益之，无咎，贞吉，利有攸往，得臣无家。象曰：弗损益之，大得志也。<br />
                            第四十二卦 益 风雷益 巽上震下<br />
                            益：利有攸往，利涉大川。<br />
                            彖曰：益，损上益下，民说无疆，自上下下，其道大光。利有攸往，中正有庆。利涉大川，木道乃行。益动而巽，日进无疆。天施地生，其益无方。凡益之道，与时偕行。<br />
                            象曰：风雷，益；君子以见善则迁，有过则改。<br />
                            初九：利用为大作，元吉，无咎。象 曰：元吉无咎，下不厚事也。<br />
                            六二：或益之，十朋之龟弗克违，永贞吉。王用享于帝，吉。象曰：或益之，自外来也。<br />
                            六三：益之用凶事，无咎。有孚中行，告公用圭。象曰：益用凶事，固有之也。<br />
                            六四：中行，告公从。利用为依迁国。象曰：告公从，以益志也。<br />
                            九五：有孚惠心，勿问元吉。有孚惠我德。象曰：有孚惠心，勿问之矣。惠我德，大得志也。<br />
                            上九：莫益之，或击之，立心勿恒，凶。象曰：莫益之，偏辞也。或击之，自外来也。<br />
                            第四十三卦 夬 泽天夬 兑上乾下<br />
                            夬：扬于王庭，孚号，有厉，告自邑，不利即戎，利有攸往。<br />
                            彖曰：夬，决也，刚决柔也。健而说，决而和，扬于王庭，柔乘五刚也。孚号有厉，其危乃光也。告自邑，不利即戎，所尚乃穷也。利有攸往，刚长乃终也。<br />
                            象曰：泽上于天，夬；君子以施禄及下，居德则忌。<br />
                            初九：壮于前趾，往不胜为吝。 象曰：不胜而往，咎也。<br />
                            九二：惕号，莫夜有戎，勿恤。象曰：莫夜有戎，得中道也。<br />
                            九三：壮于，有凶。君子夬夬，独行遇雨，若濡有愠，无咎。象曰：君子夬夬，终无咎也。<br />
                            九四：臀无肤，其行次且。牵羊悔亡，闻言不信。象曰：其行次且，位不当也。闻言不信，聪不明也。<br />
                            九五：苋陆夬夬，中行无咎。象曰：中行无咎，中未光也。<br />
                            上六：无号，终有凶。象曰：无号之凶，终不可长也。<br />
                            第四十四卦 姤 天风姤 乾上巽下<br />
                            姤：女壮，勿用取女。<br />
                            彖曰：姤，遇也，柔遇刚也。勿用取女，不可与长也。天地相遇，品物咸章也。刚遇中正，天下大行也。姤之时义大矣哉！<br />
                            象曰：天下有风，姤；后以施命诰四方。<br />
                            初六：系于金柅，贞吉，有攸往，见凶， 羸豕踟躅。象曰：系于金柅，柔道牵也。<br />
                            九二：包有鱼，无咎，不利宾。象曰：包有鱼，义不及宾也。<br />
                            九三：臀无肤，其行次且，厉，无大咎。象曰：其行次且，行未牵也。<br />
                            九四：包无鱼，起凶。象曰：无鱼之凶，远民也。<br />
                            九五：以杞包瓜，含章，有陨自天。象曰：九五含章，中正也。有陨自天，志不舍命也。<br />
                            上九：姤其角，吝，无咎。象曰：姤其角，上穷吝也。<br />
                            第四十五卦 萃 泽地萃 兑上坤下<br />
                            萃：亨。王假有庙，利见大人，亨，利贞。用大牲吉，利有攸往。<br />
                            彖曰：萃，聚也；顺以说，刚中而应，故聚也。王假有庙，致孝享也。利见大人亨，聚以正也。用大牲吉，利有攸往，顺天命也。观其所聚，而天地万物之情可见矣。<br />
                            象曰：泽上於地，萃；君子以除戎器，戒不虞。<br />
                            初六：有孚不终，乃乱乃萃，若号一握 为笑，勿恤，往无咎。象曰：乃乱乃萃，其志乱也。<br />
                            六二：引吉，无咎，孚乃利用禴。象曰：引吉无咎，中未变也。<br />
                            六三：萃如，嗟如，无攸利，往无咎，小吝。象曰：往无咎，上巽也。<br />
                            九四：大吉，无咎。象曰：大吉无咎，位不当也。<br />
                            九五：萃有位，无咎。匪孚，元永贞，悔亡。象曰：萃有位，志未光也。<br />
                            上六：赍咨涕洟，无咎。象曰：赍咨涕洟，未安上也。<br />
                            第四十六卦 升 地风升 坤上巽下<br />
                            升：元亨，用见大人，勿恤，南征吉。<br />
                            彖曰：柔以时升，巽而顺，刚中而应，是以大亨。用见大人，勿恤；有庆也。南征吉，志行也。<br />
                            象曰：地中生木，升；君子以顺德，积小以高大。<br />
                            初六：允升，大吉。象曰：允升大 吉，上合志也。<br />
                            九二：孚乃利用禴，无咎。象曰：九二之孚，有喜也。<br />
                            九三：升虚邑。象曰：升虚邑，无所疑也。<br />
                            六四：王用亨于岐山，吉无咎。象曰：王用亨于岐山，顺事也。<br />
                            六五：贞吉，升阶。象曰：贞吉升阶，大得志也。<br />
                            上六：冥升，利于不息之贞。象曰：冥升在上，消不富也。<br />
                            第四十七卦 困 泽水困 兑上坎下<br />
                            困：亨，贞，大人吉，无咎，有言不信。<br />
                            彖曰：困，刚掩也。险以说，困而不失其所，亨；其唯君子乎？贞大人吉，以刚中也。有言不信，尚口乃穷也。<br />
                            象曰：泽无水，困；君子以致命遂志。<br />
                            初六：臀困于株木，入于幽谷，三岁不见。象 曰：入于幽谷，幽不明也。<br />
                            九二：困于酒食，朱绂方来，利用亨祀，征凶，无咎。象曰：困于酒食，中有庆也。<br />
                            六三：困于石，据于蒺藜，入于其宫，不见其妻，凶。象曰：据于蒺藜，乘刚也。入于其宫，不见其妻，不祥也。<br />
                            九四：来徐徐，困于金车，吝，有终。象曰：来徐徐，志在下也。虽不当位，有与也。<br />
                            九五：劓刖，困于赤绂，乃徐有说，利用祭祀。象曰：劓刖，志未得也。乃徐有说，以中直也。利用祭祀，受福也。<br />
                            上六：困于葛藟，于臲卼，曰动悔。有悔，征吉。象曰：困于葛藟，未当也。动悔，有悔吉，行也。<br />
                            第四十八卦 井 水风井 坎上巽下<br />
                            井：改邑不改井，无丧无得，往来井井。汔至，亦未繘井，羸其瓶，凶。<br />
                            彖曰：巽乎水而上水，井；井养而不穷也。改邑不改井，乃以刚中也。汔至亦未繘井，未有功也。羸其瓶，是以凶也。<br />
                            象曰：木上有水，井；君子以劳民劝相。<br />
                            初六：井泥不食，旧井无禽。象曰：井泥不 食，下也。旧井无禽，时舍也。<br />
                            九二：井谷射鲋，瓮敝漏。象曰：井谷射鲋，无与也。<br />
                            九三：井渫不食，为我民恻，可用汲，王明，并受其福。象曰：井渫不食，行恻也。求王明，受福也。<br />
                            六四：井甃，无咎。象曰：井甃无咎，修井也。<br />
                            九五：井冽，寒泉食。象曰：寒泉之食，中正也。<br />
                            上六：井收勿幕，有孚无吉。象曰：元吉在上，大成也。<br />
                            第四十九卦 革 泽火革 兑上离下<br />
                            革：己日乃孚，元亨利贞，悔亡。<br />
                            彖曰：革，水火相息，二女同居，其志不相得，曰革。己日乃孚；革而信也。文明以说，大亨以正，革而当，其悔乃亡。天地革而四时成，汤武革命，顺乎天而应乎人，革之时 义大矣哉！
                            象曰：泽中有火，革；君子以治历明时。初九：巩用黄牛之革。<br />
                            象曰：巩用黄牛，不可 以有为也。<br />
                            六二：己日乃革之，征吉，无咎。象曰：己日革之，行有嘉也。<br />
                            九三：征凶，贞厉，革言三就，有孚。象曰：革言三就，又何之矣。<br />
                            九四：悔亡，有孚改命，吉。象曰：改命之吉，信志也。<br />
                            九五：大人虎变，未占有孚。象曰：大人虎变，其文炳也。<br />
                            上六：君子豹变，小人革面，征凶，居贞吉。象曰：君子豹变，其文蔚也。小人革面，顺以从君也。<br />
                            第五十卦 鼎 火风鼎 离上巽下<br />
                            鼎：元吉，亨。<br />
                            彖曰：鼎，象也。以木巽火，亨饪也。圣人亨以享上帝，而大亨以养圣贤。巽而耳目聪明，柔进而上行，得中而应乎刚，是以元亨。<br />
                            象曰：木上有火，鼎；君子以正位凝命。<br />
                            初六：鼎颠趾，利出否，得妾以其子，无咎。 象曰：鼎颠趾，未悖也。利出否，以从贵也。<br />
                            九二：鼎有实，我仇有疾，不我能即，吉。象曰：鼎有实，慎所之也。我仇有疾，终无尤也。<br />
                            九三：鼎耳革，其行塞，雉膏不食，方雨亏悔，终吉。象曰：鼎耳革，失其义也。<br />
                            九四：鼎折足，覆公□，其形渥，凶。象曰：覆公束，信如何也。<br />
                            六五：鼎黄耳金铉，利贞。象曰：鼎黄耳，中以为实也。<br />
                            上九：鼎玉铉，大吉，无不利。象曰：玉铉在上，刚柔节也。<br />
                            第五十一卦 震 震为雷 震上震下<br />
                            震：亨。震来虩虩，笑言哑哑。震惊百里，不丧匕鬯。<br />
                            彖曰：震，亨。震来虩虩，恐致福也。笑言哑哑，后有则也。震惊百里，惊远而惧迩也。出可以守宗庙社稷，以为祭主也。<br />
                            象曰：洊雷，震；君子以恐惧修身。<br />
                            初九：震来虩虩，后笑言哑哑，吉。象曰： 震来虩虩，恐致福也。笑言哑哑，后有则也。<br />
                            六二：震来厉，亿丧贝，跻于九陵，勿逐，七日得。象曰：震来厉，乘刚也。<br />
                            六三：震苏苏，震行无眚。象曰：震苏苏，位不当也。<br />
                            九四：震遂泥。象曰：震遂泥，未光也。<br />
                            六五：震往来厉，亿无丧，有事。象曰：震往来厉，危行也。其事在中，大无丧也。<br />
                            上六：震索索，视矍矍，征凶。震不于其躬，于其邻，无咎。婚媾有言。象曰：震索索，未得中也。虽凶无咎，畏邻戒也。<br />
                            第五十二卦 艮 艮为山 艮上艮下<br />
                            艮：艮其背，不获其身，行其庭，不见其人，无咎。<br />
                            彖曰：艮，止也。时止则止，时行则行，动静不失其时，其道光明。艮其止，止其所也。上下敌应，不相与也。是以不获其身，行其庭不见其人，无咎也。<br />
                            象曰：兼山，艮；君子以思不出其位。<br />
                            初六：艮其趾，无咎，利永贞。象曰：艮其趾， 未失正也。<br />
                            六二：艮其腓，不拯其随，其心不快。象曰：不拯其随，未退听也。<br />
                            九三：艮其限，列其夤，厉薰心。象曰：艮其限，危薰心也。<br />
                            六四：艮其身，无咎。象曰：艮其身，止诸躬也。<br />
                            六五：艮其辅，言有序，悔亡。象曰：艮其辅，以中正也。<br />
                            上九：敦艮，吉。象曰：敦艮之吉，以厚终也。<br />
                            ￼<br />
                            第五十三卦 渐 风山渐 巽上艮下<br />
                            渐：女归吉，利贞。<br />
                            彖曰：渐之进也，女归吉也。进得位，往有功也。进以正，可以正邦也。其位刚，得中也。止而巽，动不穷也。<br />
                            象曰：山上有木，渐；君子以居贤德，善俗。<br />
                            初六：鸿渐于干，小子厉，有言，无咎。 象曰：小子之厉，义无咎也。<br />
                            六二：鸿渐于磐，饮食衍衍，吉。象曰：饮食衍衍，不素饱也。<br />
                            九三：鸿渐于陆，夫征不复，妇孕不育，凶；利御寇。象曰：夫征不复，离群丑也。妇孕不育，失其道也。利用御寇，顺相保也。<br />
                            六四：鸿渐于木，或得其桷，无咎。象曰：或得其桷，顺以巽也。<br />
                            九五：鸿渐于陵，妇三岁不孕，终莫之胜，吉。象曰：终莫之胜，吉；得所愿也。<br />
                            上九：鸿渐于逵，其羽可用为仪，吉。象曰：其羽可用为仪，吉；不可乱也。<br />
                            第五十四卦 归妹 雷泽归妹 震上兑下<br />
                            归妹：征凶，无攸利。<br />
                            彖曰：归妹，天地之大义也。天地不交，而万物不兴，归妹人之终始也。说以动，所归妹也。征凶，位不当也。无攸利，柔乘刚也。<br />
                            象曰：泽上有雷，归妹；君子以永终知敝。<br />
                            初九：归妹以娣，跛能履，征吉。象曰：归 妹以娣，以恒也。跛能履吉，相承也。<br />
                            九二：眇能视，利幽人之贞。象曰：利幽人之贞，未变常也。<br />
                            六三：归妹以须，反归以娣。象曰：归妹以须，未当也。<br />
                            九四：归妹愆期，迟归有时。象曰：愆期之志，有待而行也。<br />
                            六五：帝乙归妹，其君之袂，不如其娣之袂良，月几望，吉。象曰：帝乙归妹，不如其娣之袂良也。其位在中，以贵行也。<br />
                            上六：女承筐无实，士刲羊无血，无攸利。象曰：上六无实，承虚筐也。<br />
                            第五十五卦 丰 雷火 丰震上离下<br />
                            丰：亨，王假之，勿忧，宜日中。<br />
                            彖曰：丰，大也。明以动，故丰。王假之，尚大也。勿忧宜日中，宜照天下也。日中则昃，月盈则食，天地盈虚，与时消息，而况人於人乎？况於鬼神乎？<br />
                            象曰：雷电皆至，丰；君子以折狱致刑。<br />
                            初九：遇其配主，虽旬无咎，往有尚。象曰： 虽旬无咎，过旬灾也。<br />
                            六二：丰其蔀，日中见斗，往得疑疾，有孚发若，吉。象曰：有孚发若，信以发志也。<br />
                            九三：丰其沛，日中见昧，折其右肱，无咎。象曰：丰其沛，不可大事也。折其右肱，终不可用也。<br />
                            九四：丰其蔀，日中见斗，遇其夷主，吉。象曰：丰其蔀，位不当也。日中见斗，幽不明也。遇其夷主，吉；行也。<br />
                            六五：来章，有庆誉，吉。象曰：六五之吉，有庆也。<br />
                            上六：丰其屋，蔀其家，窥其户，阒其无人，三岁不见，凶。象曰：丰其屋，天际翔也。窥其户，阒其无人，自藏也。<br />
                            第五十六卦 旅 火山旅 离上艮下<br />
                            旅：小亨，旅贞吉。<br />
                            彖曰：旅，小亨，柔得中乎外，而顺乎刚，止而丽乎明，是以小亨，旅贞吉也。旅之时义大矣哉！<br />
                            象曰：山上有火，旅；君子以明慎用刑，而不留狱。<br />
                            初六：旅琐琐，斯其所取灾。象 曰：旅琐琐，志穷灾也。<br />
                            六二：旅即次，怀其资，得童仆贞。象曰：得童仆贞，终无尤也。<br />
                            九三：旅焚其次，丧其童仆，贞厉。象曰：旅焚其次，亦以伤矣。以旅与下，其义丧也。<br />
                            九四：旅于处，得其资斧，我心不快。象曰：旅于处，未得位也。得其资斧，心未快也。<br />
                            六五：射雉一矢亡，终以誉命。象曰：终以誉命，上逮也。<br />
                            上九：鸟焚其巢，旅人先笑后号啕。丧牛于易，凶。象曰：以旅在上，其义焚也。丧牛于易，终莫之闻也。<br />
                            第五十七卦 巽 巽为风 巽上巽下<br />
                            巽：小亨，利攸往，利见大人。<br />
                            彖曰：重巽以申命，刚巽乎中正而志行。柔皆顺乎刚，是以小亨，利有攸往，利见大人。<br />
                            象曰：随风，巽；君子以申命行事。<br />
                            初六：进退，利武人之贞。象曰：进退，志疑也。 利武人之贞，志治也。<br />
                            九二：巽在床下。用史巫纷若，吉无咎。象曰：纷若之吉，得中也。<br />
                            九三：频巽，吝。象曰：频巽之吝，志穷也。<br />
                            六四：悔亡，田获三品。象曰：田获三品，有功也。<br />
                            九五：贞吉悔亡，无不利。无初有终，先庚三日，后庚三日，吉。象曰：九五之吉，位正中也。<br />
                            上九：巽在床下，丧其资斧，贞凶。象曰：巽在□下，上穷也。丧其资斧，正乎凶也。<br />
                            第五十八卦 兑 兑为泽 兑上兑下<br />
                            兑：亨，利贞。<br />
                            彖曰：兑，说也。刚中而柔外，说以利贞，是以顺乎天，而应乎人。说以先民，民忘其劳；说以犯难，民忘其死；说之大，民劝矣哉！<br />
                            象曰：丽泽，兑；君子以朋友讲习。<br />
                            初九：和兑，吉。象曰：和兑之吉，行未疑也。<br />
                            九二：孚兑，吉，悔亡。象曰：孚兑之吉，信志也。<br />
                            六三：来兑，凶。象曰：来兑之凶，位不当也。<br />
                            九四：商兑，未宁，介疾有喜。象曰：九四之喜，有庆也。<br />
                            九五：孚于剥，有厉。象曰：孚于剥，位正当也。<br />
                            上六：引兑。象曰：上六引兑，未光也。<br />
                            第五十九卦 涣 风水涣 巽上坎下<br />
                            涣：亨。王假有庙，利涉大川，利贞。<br />
                            彖曰：涣，亨。刚来而不穷，柔得位乎外而上同。王假有庙，王乃在中也。利涉大川，乘木有功也。<br />
                            象曰：风行水上，涣；先王以享于帝立庙。<br />
                            初六：用拯马壮，吉。象曰：初六之吉，顺 也。<br />
                            九二：涣奔其机，悔亡。象曰：涣奔其机，得愿也。<br />
                            六三：涣其躬，无悔。象曰：涣其躬，志在外也。<br />
                            六四：涣其群，元吉。涣有丘，匪夷所思。象曰：涣其群，元吉；光大也。<br />
                            九五：涣汗其大号，涣王居，无咎。象曰：王居无咎，正位也。<br />
                            上九：涣其血，去逖出，无咎。象曰：涣其血，远害也。<br />
                            第六十卦 节 水泽节 坎上兑下<br />
                            节：亨。苦节不可贞。<br />
                            彖曰：节，亨，刚柔分，而刚得中。苦节不可贞，其道穷也。说以行险，当位以节，中正以通。天地节而四时成，节以制度，不伤财，不害民。<br />
                            象曰：泽上有水，节；君子以制数度，议德行。<br />
                            初九：不出户庭，无咎。象曰：不出户 庭，知通塞也。<br />
                            九二：不出门庭，凶。象曰：不出门庭，失时极也。<br />
                            六三：不节若，则嗟若，无咎。象曰：不节之嗟，又谁咎也。<br />
                            六四：安节，亨。象曰：安节之亨，承上道也。<br />
                            九五：甘节，吉；往有尚。象曰：甘节之吉，居位中也。<br />
                            上六：苦节，贞凶，悔亡。象曰：苦节贞凶，其道穷也。<br />
                            第六十一卦 中孚 风泽中孚 巽上兑下<br />
                            中孚：豚鱼吉，利涉大川，利贞。<br />
                            彖曰：中孚，柔在内而刚得中。说而巽，孚，乃化邦也。豚鱼吉，信及豚鱼也。利涉大川，乘木舟虚也。中孚以利贞，乃应乎天也。<br />
                            象曰：泽上有风，中孚；君子以议狱缓死。<br />
                            初九：虞吉，有他不燕。象曰：初九虞吉， 志未变也。<br />
                            九二：鸣鹤在阴，其子和之，我有好爵，吾与尔靡之。象曰：其子和之，中心愿也。<br />
                            六三：得敌，或鼓或罢，或泣或歌。象曰：可鼓或罢，位不当也。<br />
                            六四：月几望，马匹亡，无咎。象曰：马匹亡，绝类上也。<br />
                            九五：有孚挛如，无咎。象曰：有孚挛如，位正当也。<br />
                            上九：翰音登于天，贞凶。象曰：翰音登于天，何可长也。<br />
                            第六十二卦 小过 雷山小过 震上艮下<br />
                            小过：亨，利贞，可小事，不可大事。飞鸟遗之音，不宜上宜下，大吉。<br />
                            彖曰：小过，小者过而亨也。过以利贞，与时行也。柔得中，是以小事吉也。刚失位而不中，是以不可大事也。有飞鸟之象焉，有飞鸟遗之音，不宜上宜下，大吉；上逆而下顺 也。<br />
                            象曰：山上有雷，小过；君子以行过乎恭，丧过乎哀，用过乎俭。<br />
                            初六：飞鸟以凶。象 曰：飞鸟以凶，不可如何也。<br />
                            六二：过其祖，遇其妣；不及其君，遇其臣；无咎。象曰：不及其君，臣不可过也。<br />
                            九三：弗过防之，从或戕之，凶。象曰：从或戕之，凶如何也。<br />
                            九四：无咎，弗过遇之。往厉必戒，勿用永贞。象曰：弗过遇之，位不当也。往厉必戒，终不可长也。<br />
                            六五：密云不雨，自我西郊，公弋取彼在穴。象曰：密云不雨，已上也。<br />
                            上六：弗遇过之，飞鸟离之，凶，是谓灾眚。象曰：弗遇过之，已亢也。<br />
                            第六十三卦 既济 水火既济 坎上离下<br />
                            既济：亨，小利贞，初吉终乱。<br />
                            彖曰：既济，亨，小者亨也。利贞，刚柔正而位当也。初吉，柔得中也。终止则乱，其道穷也。<br />
                            象曰：水在火上，既济；君子以思患而预防之。<br />
                            初九：曳其轮，濡其尾，无咎。象曰： 曳其轮，义无咎也。<br />
                            六二：妇丧其茀，勿逐，七日得。象曰：七日得，以中道也。<br />
                            九三：高宗伐鬼方，三年克之，小人勿用。象曰：三年克之，惫也。<br />
                            六四：（纟需）有衣袽，终日戒。象曰：终日戒，有所疑也。<br />
                            九五：东邻杀牛，不如西邻之禴祭，实受其福。象曰：东邻杀牛，不如西邻之时也；实受其福，吉大来也。<br />
                            上六：濡其首，厉。象曰：濡其首厉，何可久也。<br />
                            第六十四卦 未济 火水未济 离上坎下<br />
                            未济：亨，小狐汔济，濡其尾，无攸利。<br />
                            彖曰：未济，亨；柔得中也。小狐汔济，未出中也。濡其尾，无攸利；不续终也。虽不当位，刚柔应也。<br />
                            象曰：火在水上，未济；君子以慎辨物居方。<br />
                            初六：濡其尾，吝。象曰：濡其尾，亦不 知极也。<br />
                            九二：曳其轮，贞吉。象曰：九二贞吉，中以行正也。<br />
                            六三：未济，征凶，利涉大川。象曰：未济征凶，位不当也。<br />
                            九四：贞吉，悔亡，震用伐鬼方，三年有赏于大国。象曰：贞吉悔亡，志行也。<br />
                            六五：贞吉，无悔，君子之光，有孚，吉。象曰：君子之光，其晖吉也。<br />
                            上九：有孚于饮酒，无咎，濡其首，有孚失是。象曰：饮酒濡首，亦不知节也。<br />
                            （全文完）</p>
                    </div>
                </div>
            </div>
        </div>
    </div>
</body>

</html>